પર્વતારોહણને જ કારકિર્દી બનાવવાનું નક્કી કર્યું હોવાથી ડિગ્રી કોર્સના બદલે અમદાવાદ ગવર્નમેન્ટ પોલિટેક્નિક કોલેજમાંથી ઇન્સ્ટ્રુમેન્ટ ડિપ્લોમા એન્જિનિયરિંગનો અભ્યાસ કર્યો. મમ્મી ઇલાબહેને અમે ત્રણ બહેનો અને એક ભાઈ મળી કુલ ચાર જણનો સંસ્કારી ઉછેર કર્યો. તેમને રસોઈ ખૂબ સરસ આવડે. મોટી બહેન નેહા અને મેધાએ એમ.ઇ.ની ડિગ્રી લીધી, જ્યારે ભાઈ કેયૂરે એમ.બી.એ.ની ડિગ્રી લીધી. મોટી બહેન નેહાને યોગનો ખૂબ શોખ છે. તે યોગટીચર છે. મેઘા પ્રોફેસર છે, જ્યારે ભાઈ કેયૂર બાઇક રાઇડર છે. તેને બાઇકિંગનો જબરો શોખ છે. આમ ચારેય ભાઈ-બહેનમાં મારો શોખ જુદો રહ્યો.